b'\n_START_ARTICLE_\nBritev\n_START_PARAGRAPH_\nBritev je posebno oblikovan no\xc5\xbe z zelo osrim rezilom, katero je vpeto v gibljiv ro\xc4\x8daj iz lesa ali ro\xc5\xbeevine v novej\xc5\xa1em \xc4\x8dasu pa tudi iz bakelita in plastike. Namenjen je za britje obrazov, brad, brkov, v\xc4\x8dasih pa tudi lasi\xc5\xa1\xc4\x8da in pora\xc5\xa1\xc4\x8denih delov telesa ve\xc4\x8dinoma mo\xc5\xa1kih oseb.\n_START_SECTION_\nZgodovina britve\n_START_PARAGRAPH_\nNajstarej\xc5\xa1a rezila ostra kot britev so arheologi na\xc5\xa1li na najdi\xc5\xa1\xc4\x8dih starih 6000 let pr. n. \xc5\xa1t. bila so iz obsidiana, flinta in kremenjaka. Kovinska rezila iz bakra in brona so na\xc5\xa1li v Sumeriji in Egiptu, njihov nastanek so datirali v drugo tiso\xc4\x8dletje pred n. \xc5\xa1t. nedvomno so jih uporabljali kot britev s fiksnim ro\xc4\x8dajem. Pojav rimskega imperija je prinesel novo britev izdelano iz \xc5\xbeeleza, ta se je razvila v britev z gibljivim ro\xc4\x8dajem in ostala nespremenjena do za\xc4\x8detka 20. stoletja n. \xc5\xa1t. V za\xc4\x8detku 20. stoletja so se pojavili brivski aparati z zamenljivim rezilom- britvico v varnostnem okvirju, kateri se \xc5\xa1e uporabljajo. Danes te aparate izpodrivajo novej\xc5\xa1i elektri\xc4\x8dni brivniki, kateri se lahko priklju\xc4\x8dijo na obi\xc4\x8dajno elektri\xc4\x8dno omre\xc5\xbeje 220 V/50\xc2\xa0Hz.'